یوهان آلتوسیوس

یوهان آلتوسیوس (بمرده‌یِ ۱۶۳۸) آلمانی حقوقدان و فیلسوف بی‌یه که اجتماعی قرارداد، فدرالیسم و سندیکالیسم خَوِری کتاب نوشته. وه بل، سووئیس دله دانشگاه درس دائه و مدنی‌حقوق و کلیسایی‌حقوق ِإستا بی‌یه. آلتوسیوسِ تفکر دله سه چیز مهم‌تر بینه: اولی این که دولت ونه اتا قرارداد په وجود داره و قرارداد تونده سیاسی یا اجتماعی بوئه. سیاسی قرارداد حاکم و مردمِ رابطه ره میّن کنده و اجتماعی قرارداد مردمِ قشرها و گروه‌ها میون دَوِست وونه. دوم اینکه دولتون، خانواده سر جه تکامل پیدا هاکردنه و ات‌خله خانواده هئی جه جمع بینه تا مله و شهر ره بساتنه و اینتی ایالات و کشورون شکل بیتنه. وه گاته مردم اگه بدینه دولت دره شه اختیار جه سوءاستفاده کنده، تونّه شه نماینده‌ئون همراه، مقاومت هاکنن و دولت ره گِس ندن. سومین مسئله این بی‌یه که آلتوسیوس دکّل طبقه‌بندی که یونانی علما باستان دوره هکرد بینه ره قبول نداشته و گته حاکمیت تماماً مردم شنه و دولت فقط تونده ات‌جور بوئه ولی حکومتِ شکل تونده مونارشی (ات نفرِ سلطنت) یا آریستوکراسی (چن نفرِ حضور جه) بوئه.ویرگول، عیسی وجدی سیسی.

 منابع 

رج:آلمانی فیلسوفون